יולי | 2007 | מחשבות בנושא טכנולוגיה ושיווק
הדגמה של Windows Home Server
היום פגשתי במקרה את אלון פליס, ה-CTO של סלע, שביקר אצלנו במשרדים. אלון הוא איש יקר ומומחה מדיה סנטר ובתים חכמים. בין היתר, הוא סיפר לי שהוא התקין את השרת החדש Windows Home Server. אז לקחתי מצלמה וביקשתי ממנו להסביר מה זה המוצר הזה ולעשות הדגמה קצרה. אני מתנצל על איכות צילומי המסך (בגלל שצילמתי מסך פלסמה והיה ריצוד). שימו לב בסוף איך הוא מתחבר למצלמת וידאו שנמצאת אצלו בסלון ומראה איך הוא מדליק את האורות ופותח את התריסים מרחוק...
החיים זולגים מעצמם
היום, בט"ו באב הלא הוא חג האהבה, נסענו קבוצה גדולה של חברים ממיקרוסופט לראש פינה לטקס האזכרה לזכרו של נמרוד שגב שאהבנו כל כך. לא יאומן איך עברה לה כבר שנה... הטקס היה מרגש מאוד. רונן אשכנזי (שהיה המנהל האחרון של נמרוד) נשא דברים מאוד מרגשים. בין היתר הוא הקריא את הפוסט הזה שכתב רמי וכנר מתוך הבלוג לזכרו של נמרוד: גם נטע וכנר לעולם לא תשכח אותך את הבשורה המרה מכל קבלתי ב7.30 בבוקר מניר חנסקי ביום חמישי לאחר לילה ארוך של ירי ארטילרי בגזרה המזרחית. את פגישות העבודה שלי עם נמרוד נהגתי לקיים בקניון גבעתיים על ארוחת בוקר מוקדמת...
מאיה: אבא? אני: מה? מאיה: מזל טוב! אני: תודה מתוקה שלי. מאיה: אתה גדול או קטן? אני: אני גדול... מאיה: גם אני גדולה. אני כבר לא תינוקת. אני: את צודקת. מה את מאחלת לי? מאיה: אני מאחלת לך שתהיה בריא, שיהיה לך כיף ושתעשה לי שק קמח. אני: שק קמח?! מאיה: נו כבר... תעשה לי שק קמח. ייאלה. (היום יש לי יום הולדת. ולכבוד יום הולדתי מצאתי תמונה שלי מהגיל של מאיה)
שבת בבוקר. כוס קפה. שקט. כשמתמזל מזלי וכולם בבית עוד ישנים, אני עושה לי כוס קפה טוב ומתעורר לי בשקט. פעם הייתי קורא את עיתוני סוף השבוע. בזמן האחרון אני מחליף את העיתונים בקריאת הבלוגים שנמצאים אצלי ב-Favorites. היום, הקדשתי את הזמן בצפייה בתוכנית הוידאו הראשונה של Om Malik. אחרי שפגשנו את Om במפגש הבלוגרים זה בהחלט מסקרן. שווה צפייה. מה אתם עושים בשבת בבוקר?
מאיה: אבא? אני: מה? מאיה: חם מאוד. אני: נכון. מאיה: בוא נלך לקוטב המערבי. שם קר.
כרטיסי Compact Flash חמודים
(מקור - Gizmodo)
חתונה ויראלית
היום קיבלתי מייל ויראלי שמכיל הזמנה מאוד יצירתית לחתונה. אישרתי השתתפות...
אנחנו מחפשים תותח שיווק רציני להוביל את השיווק של Windows Vista ותחומים נוספים שנקראים אצלנו Windows Client. כשאני אומר תותח, אני מתכוון במלוא מובן המילה... עם לפחות 6 ניסיון בשיווק (מנהל השיווק שעשה את התפקיד הזה היה ד"ר בשיווק - ואיש מוכשר מאוד). אפשר להוריד את דרישות התפקיד כאן. אם זה רלוונטי למישהו, הוא מוזמן לכתוב לי בקישור הזה ולוודא שכתובת הדואר האלקטרוני נכונה.
אתר בלוגרים.נט עורך סקר לבחירת בלוגים מעניינים. אז שמתי קישור לבלוג הזה בצירוף תמונה טובה שלי (באירוע TechNet על המים שבו זרקו עלי עוגת קצפת לפנים). אז אם אתם קוראים את הבלוג ורוצים להמליץ עליו, אפשר לבקש מכם לתת לי נקודה אחת? תלחצו כאן ואז על הפלוס הירוק. תודה
אורז בלי מצופים
מאיה: אבא? אני: מה? מאיה: אני משולשלת. אני: מה?! מאיה: אני משולשלת! אני: אני לא מבין. מאיה: יש לי שלשול... אני: אוי... זה לא נעים אבל לא נורא, זה יעבור. בואי לאכול אורז. מאיה: למה? אני: כי אורז יעזור לך להיות בריאה. מאיה: רגע. איפה גדל האורז? אני: הממ.... בשדות שנמצאים במים. מאיה: מים רדודים או מים עמוקים? אני: רדודים. מאיה: אז לא צריך ללבוש מצופים, נכון? אני: נכון. לא צריך מצופים. מאיה: טוב. אז אני מוכנה לאכול אורז.